Signalfejl og sporarbejde på Københavns Hovedbanegård giver store forsinkelser for togene mod Fyn og Jylland. Det oplyser DSB tirsdag morgen. - Vi har nogle udfordringer på Københavns Hovedbanegård med at få togene frem og tilbage på grund af signalfejl og sporarbejde, siger DSB's pressemedarbejder. - Det gælder alle Intercity-tog - herunder lyntog mod Fyn og Jylland, som normalt kører med to tog i timen klokken hel og halv. - Folk vil opleve pladsmangel. Vi gør togene så lange, som vi overhovedet kan - men der vil blive pres på her til morgen, og det beklager vi selvfølgelig, siger pressemedarbejderen.

Opsummering:
Togene fra Københavns Hovedbanegård mod Fyn og Jylland er kraftigt forsinket på grund af signalfejl.